NAFTA

Põhja-Ameerika Vabakaubanduse Leping (ka Põhja-Ameerika Vabakaubandusleping, ingl North American Free Trade Agreement, NAFTA) on Ameerika Ühendriikide, Kanada ja Mehhiko vahel 17. detsembril 1992 San Antonios alla kirjutatud ja 1. jaanuaril 1994 jõustunud vabakaubandusleping. See on üks maailma suuremaid kaubandusühendusi. Organisatsiooni eesmärk on kaotada aja jooksul liikmesriikide vahelised tollimaksud ning mitmesugused kvoodid.

Taust

1989. aastal sõlmisid Kanada ja USA vabakaubanduslepingu, 1994. aastal liitus nendega Mehhiko . Sõlmitud leping peaks tähistama tänapäeva turu avamist. Algusaastatest peale on NAFTA kaotanud Kanada, Ameerika Ühendriikide ja Mehhiko kaubandus ja investeeringute tariifsed ja mittetariifsed barjäärid. Sellega on saavutatud tugev ja usaldusväärne investeeringute raamistik. Lisaks on NAFTA aidanud luua usaldusväärse ja stabiilse keskkonna pikaajalistele investeeringutele . See ulatuslik leping, mis on pikk ja keeruline dokument ning koosneb 8 osast, 22 peatükist ja umbes 2000 leheküljest .
NAFTA regioon on koduks 444,1 miljonile inimesele, 33,3 miljonit neist elavad Kanadas, 304,1 Ameerika Ühendriikides ning 106,7 miljonit Mehhikos. NAFTA riikides peamisteks keelteks on inglise,hispaania ja prantsuse keel. Kuigi selle kontinendi piires räägitakse veel väga palju muid keeli .

Liikmesriigid

NAFTA toimimise algusajast on kaubandus ja investeeringute tasemed Põhja-Ameerikas tõusnud, mis on omakorda kaasa toonud tugeva majanduskasvu, töökohtade loomise ning paremad hinnad ja valiku tarbekaupadele . Eelised on Põhja-Ameerika firmadel, tarbijatel, peredel, töötajatel ja põllumeestel. NAFTA tagab parema materjali, tehnoloogia, investeerimiskapitali kättesaadavuse Põhja-Ameerikas. Leping on olnud kõigile kolmele partnerile väga edutoovaks. See on kasu toonud kõigis kolmes riigis tegutsevatele ettevõtetele, mis on teed sillutanud madalatele maksudele, uutele partnerlussuhetele ja uutele võimalustele .

Kanada

Üks viiest töökohast Kanadas on seotud rahvusvahelise kaubandusega ja Kanada heaolu on üles ehitatud rahvusvahelise kaubanduse ja investeeringute avatusele. Üks olulisemaid konkurentsieeliseid Kanadale on partnerlus Põhja-Ameerikaga. Kanada kasutab seda platvormi ühe viisina, et aidata Kanada ettevõtetel omastada uusi ärivõimalusi üle maailma . Kanadas edenenud firmad on näiteks Bombardier ja Unique Solutions.

Ameerika Ühendriigid

Kõige suurem ja mitmekesisem majandus maailmas on Ameerika Ühendriikide turumajandus, mille ettevõtted on maailma juhid tootmis- ja kõrgtehnoloogia sektorites, eriti arvutite, meditsiinilise varustuse, lennunduse ja põllumajanduse alal ning lisaks ka teenuste alal, mis sisaldab näiteks finantsteenuseid ja telekommunikatsiooni . NAFTA kasu Ameerika Ühendriikides tegutsenud firmadele on selgelt avaldunud ettevõtete Catepillar Inc. ja Mary Kay Inc. näol.
2016. aastal presidendivalimised võitnud Donald Trump on plaaninud NAFTA ümber planeerida või lepingust taanduda.

Mehhiko

Kaubanduse liberaliseerimine on muutnud ja moderniseerinud Mehhiko elavat majandust, mis on edukalt suurendanud kaubandust ja investeeringute tulva. Kõigest mõne aasta jooksul on Mehhiko eksport mitmekesistunud esialgsest õli ekspordist kuni masstootmiseni. See teeb Mehhikost ühe suurima eksportija maailmas . Mehhikos on NAFTA edu toonud ettevõtetele nimedega Mabe ja Modelo.

Institutsioonid

Mitmed NAFTA institutsioonid tagavad igapäevase sujuva lepingu tingimuste täitmise.